**Varhaiskasvatuksen asiakasmaksut muuttuvat**

Varhaiskasvatuksen asiakasmaksulaki muuttuu 1.3.2023 alkaen. Samalla asiamaksujen perusteena olevat tulorajat nousevat 33 prosentilla. Tämän seurauksena osan perheistä varhaiskasvatuksen asiakasmaksut pienenevät.

Riihimäen kaupunki tekee kaikille perheille uudet varhaiskasvatusmaksut aikaisemmin ilmoitetuilla tulotiedoilla. Uudet maksupäätökset astuvat voimaan 1.3.2023 alkaen ja päätökset löytyvät e-asioinnista. Uusia tulotietoja ei tätä varten tarvitse toimittaa.

Jos olet ilmoittanut maksavasi täyttä varhaiskasvatusmaksua ja tulorajojen muutoksen vuoksi haluat, että laskemme tulojen mukaisen varhaiskasvatusmaksun, toimita tuloselvityslomake ja perheenne tulotiedot varhaiskasvatustoimistolle 28.2.2023 mennessä.

Tuloselvityslomake löytyy Riihimäen kaupungin kotisivuilta: <https://www.riihimaki.fi/uploads/2021/12/41fb4729-varhaiskasvatushakemus.pdf>

Uusien tulorajojen suuntaa antavat vaikutukset hoitomaksuihin voi tarkistaa laskurilla: <https://okm.fi/maksulaskuri>

Lisätietoa saa lähettämällä sähköpostia [varhaiskasvatuksen.tuloselvitykset@riihimaki.fi](mailto:varhaiskasvatuksen.tuloselvitykset@riihimaki.fi)